Robert III od Škotske
Robert III rođen kao John Stewart (?, oko 1337.  - Rothesay, 4. april 1406.), bio je 
škotski kralj od 1390. do 1406.

Robert je vladao umjesto svog oca od 1384. do 1388., ali kako je ostao invalid nakon što ga je ranio konj, 
u razdoblju svoje vladavine, praktički nije ni vladao, već je stvarna vlast bila u rukama njegova brata.

Biografija
John je rođen kao najstariji sin Roberta Stewarda (budućeg kralja Roberta II) i Elizabeth Mure, koji su 
svoju vezu ozakonili vjenčanjem tek nekoliko godina kasnije. Mladi John se pridružio svom ocu u neuspjeloj buni protiv 
kralja Davida II koja je trajala od 1362. do 1363. 
Kralj ih je obadvoje zatvorio, ali nakon što ih je oslobodio Johnu je 1367. dodjelio titulu earla od Atholla a zatim 
1368. i titulu earla od Carricka.
Kad mu je otac 1371. postao kralj, on je već 1384. zbog svojih poodmaklih godina, predao vlast Johnu. Ali nakon što je 
njega teško ozljedio konj - 1388., na toj funkciji počeo ga je mjenjati kao regent mlađi brat Robert, earl od Fifea.

Nakon svoje krunidbe, koja se vjerojatno zbila 19. aprila 1390. promijenio je ime John u Robert (III), kako bi se 
izbjeglo da ga brkaju sa Johnom Balliolom, koji Škotima nije ostao u dobroj uspomeni. Njegov brat Robert koji je 
1398.proglašen je vojvodom od Albanyja, preuzeo je sve konce na dvoru, i stvarno vladao Škotskom, osim u 
periodu od tri godine od 1399. do 1402. kad je Robert uspio instalirati na tron svog najstarijeg sina Davida 
vojvodu od Rothesaya. Ali je on nakon što je zbačen s trona, zatvoren u starom zamku u  
Falklandu, gdje je i umro u martu 1402.

Robert III je navjerojatnije u želji da spasi svog jedinog preostalog sina Jamesa (kasniji kralj James I), od 
šapa svog podmuklog brata Roberta, njega dao otpremiti u Francusku. Na nesreću su Jamesa na putu zarobili 
engleskih mornari i utpremili kao zatvorenika na londonski kraljevski dvor. 

Taj događaj toliko je potresao Roberta III, da je od njega ubrzo umro.

Izvori

Vanjske veze 

 Robert III na portalu Encyclopædia Britannica 

Škotski monarsi
Historija Škotske